ANDREW WOMMACK EVANKELIUMIN ÄÄRELLÄ
SOTA ON OHI, OSA 23/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle ja hyvää uutta vuotta.
Tästä tulee todella upea vuosi.
Voi olla, ettei sinusta tunnu siltä, mutta aloitan kohta uuden sarjan, -
jossa puhun siitä, miten voit tehdä tästä vuodesta elämäsi parhaan.
Olen siitä todella innoissani.
Tänään alan lopetella opetussarjaani aiheesta Sota on ohi.
Mainitsen vielä, että koska tänään on uudenvuodenpäivä, -
kaikki toimistomme eri puolilla maailmaa ovat kiinni, -
etkä siis voi soittaa meille etkä puhua työntekijöidemme kanssa.
Voit kuitenkin tilata materiaaleja nettisivujemme kautta.
Muistutan vielä, että opetus aiheesta on saatavana CD- ja DVD-levyillä, -
kirjana ja työkirjana. Tämä opetus muuttaa elämäsi.
Jos et ole vielä hankkinut sitä, suosittelen, että teet niin.
Havainnollistan sitä, mistä olen puhunut, Jeesuksen elämän kautta.
Kun Jeesus syntyi maailmaan, Jumala oli tekemisissä -
ihmiskunnan kanssa pääasiallisesti vanhan liiton lain kautta.
Juutalainen kulttuuri oli uskonnollinen.
He elivät lain alla, ja lakia oli sovellettu äärimmäisellä tavalla.
Ihmiset yrittivät elää lain kirjaimen mukaan.
Lain noudattaminen oli viety niin pitkälle, että se oli jo hullua.
Voisin kertoa tästä paljon yksityis- kohtia, mutta tässä yksi esimerkki.
Kuolleenmeren alueella eli Jeesuksen syntymän aikoihin -
uskonnollinen yhteisö nimeltä essealaiset.
He kirjoittivat Kuolleenmeren kirjakääröt ja kopioivat lain kirjoja.
Uskotaan, että kun Johannes Kastaja asui autiomaassa -
ennen palvelutyönsä aloittamista, hän oli tekemisissä heidän kanssaan.
Kuolleenmeren kirjakääröissä oli paljon asiaa laista.
Nämä ihmiset olivat lain noudattajina uskomattoman tarkkoja.
Heidän lakikirjaansa oli jopa kirjoitettu, -
ettei suolikaan olisi saanut tyhjentyä sapattina.
Se oli heidän tulkintansa siitä, ettei sapattina saanut tehdä työtä.
Joku voi luulla, että keksin tämän päästäni, mutta ei tällaista voi keksiä.
Näin lakia todella tulkittiin.
Uudessa testamentissa puhutaan sapatinmatkasta.
Fariseukset olivat päättäneet, montako askelta sapattina sai ottaa -
ennen kuin se laskettiin matkaksi. Siksi puhuttiin sapatinmatkasta.
Sapattina piti laskea askeleitaan. He maksoivat kymmenykset -
jopa puutarhoissaan kasvavista mintusta, aniksesta ja kuminasta.
Vastaavia sääntöjä oli paljon. Tällaisessa kulttuurissa Jeesus eli.
Luuk. 16:16 "Laki ja profeetat olivat Johannekseen asti; -
siitä lähtien julistetaan Jumalan valtakuntaa, -
ja jokainen tunkeutuu sinne väkisin."
Jeesuksen tullessa vanhan liiton laki lakkasi olemasta voimassa.
Hän toimi lain ja Hänen kuolemansa ja ylösnousemuksensa jälkeen -
solmittavan uuden liiton välisenä aikana.
Siksi Jeesus osoitti ihmisille armoa. Se tiivistetään jakeessa 2. Kor. 5:19 -
"Sillä Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiaan."
Syntien lukeminen tarkoittaa viaksi lukemista tai kirjan pitämistä.
Jeesus ei suhtautunut ihmisiin heidän syntiensä mukaan, -
mutta laki luki synnit heidän viakseen.
Jeesus ei elänyt lain alla. Hän kyllä täytti sen -
ja eli itse pyhän elämän, mutta Hän armahti ihmisiä.
Hän ei lukenut syntejä ihmisten viaksi -
eikä pannut toimeen lakihenkistä suhtautumista Jumalaan.
Osittain siitä syystä Jeesus joutui pahasti -
tuon ajan uskonnollisen järjestelmän hampaisiin.
Häntä syytettiin siitä, että Hän vietti aikaa syntisten kanssa.
Jumalan mielestä kaikki ovat syntisiä.
Ihmiset sen sijaan kuvittelivat olevansa parempia syntisiä kuin muut.
Jeesus sanoi: "Eivät terveet tarvitse parantajaa, vaan sairaat.
En minä ole tullut kutsumaan vanhurskaita, vaan syntisiä."
Jeesus joutui usein napit vastakkain uskonnollisten ihmisten kanssa, -
koska ei suostunut toteuttamaan lakia eikä pitämään kirjaa synneistä.
Sota oli ohi, Luuk. 2:14. Hyvä esimerkki tästä on Joh. 8:1―4.
"Mutta Jeesus meni Öljymäelle.
Ja varhain aamulla hän taas saapui pyhäkköön, -
ja kaikki kansa tuli hänen luoksensa; ja hän istuutui ja opetti heitä.
Silloin kirjanoppineet ja fariseukset toivat hänen luoksensa -
aviorikoksesta kiinniotetun naisen, asettivat hänet keskelle -
ja sanoivat Jeesukselle: 'Opettaja, tämä nainen on tavattu itse teosta.'"
Jos nainen oli saatu kiinni itse teosta, myös osallisena ollut mies tiedettiin, -
mutta vain naista syytettiin. Raamattu ei kerro, mistä se johtuu.
Aviorikoksesta seurasi kuolemanrangaistus.
Naisen tappaminen herättää enemmän sympatiaa kuin miehen.
Uskon myös, että syyllinen saattoi olla yksi fariseuksista.
Miestä ei syytetty, koska hän oli yksi heistä.
Eivät he välittäneet oikeudenmukaisuudesta.
Jos he olisivat välittäneet siitä, myös mies olisi tuotu esiin.
He siis toivat naisen Jeesuksen luo ja sanoivat hänen jääneen kiinni.
Jae 5 "Ja Mooses on laissa antanut meille käskyn, -
että tuommoiset on kivitettävä. Mitäs sinä sanot?"
Heitä ei kiinnostanut oikeuden- mukaisuus tai lain toimeenpano.
Vanhassa testamentissa puhutaan aviorikoksesta monessa kohdassa.
Siitä puhutaan esimerkiksi 3. Mooseksen kirjan luvussa 18.
Siihen syyllistyneet piti kivittää. Jos he olisivat vain halunneet -
panna lain toimeen, he olisivat voineet vain kivittää naisen, -
mutta he toivat hänet Jeesuksen luo saadakseen Hänet umpikujaan.
Jos Jeesus olisi lain vaatimuksen mukaan käskenyt kivittää naisen, -
se olisi tehnyt tyhjäksi kaikki Hänen saarnansa armosta, -
jotka juuri vetivät paljon ihmisiä Hänen luokseen.
Ihmiset olivat lopen väsyneitä uskontoon, jossa mikään ei riittänyt.
He kyllästyneet kuulemaan olevansa aina syyllisiä, aivan kuten nykyisinkin.
Uskon, että ihmisten nykyinen kapinointi kristinuskoa vastaan -
ei ole oikeasti kapinaa Jumalaa ja evankeliumia kohtaan.
Ihmiset kapinoivat uskontoa vastaan, -
koska ovat kyllästyneet siihen, että heidät tuomitaan koko ajan.
Ihmiset tulivat Jeesuksen luo, sillä Hän saarnasi armoa ja rakkautta.
Hän antoi ihmisille anteeksi. Kerran eräs prostituoitu -
tuli Jeesuksen luo aterialle, pesi Hänen jalkansa kyynelillään -
ja kuivasi ne pitkillä hiuksillaan. Paikalla ollut fariseus ajatteli, -
että jos Jeesus olisi todella ollut Jumalan profeetta, Hän olisi tiennyt, -
millainen tuo nainen oli eikä olisi hyväksynyt sitä.
Nainen ei siis tekojensa takia ollut arvollinen rakastamaan Jeesusta.
Jeesus osoitti olevansa Jumala, ei rankaisemalla tuota naista, -
vaan osoittamalla tietävänsä, mitä fariseus ajatteli. Hän sanoi: -
"Simon, kun tulin taloosi, et pessyt jalkojani -
etkä voidellut päätäni öljyllä. Olet vain arvostellut minua.
Tämä nainen on avionrikkoja, -
mutta hän on pessyt jalkani kyynelil- lään ja kuivannut ne hiuksillaan.
Hän on syntinen, mutta saa anteeksi suuren rakkautensa tähden."
Jeesus osoitti armoa tällaisille ihmisille ja söi publikaanien kanssa.
Fariseukset ajattelivat, että jos Jeesus käskisi kivittää naisen, -
kuten laki vaati, Hän olisi ansassa.
Kansa lakkaisi seuraamasta Häntä nähdessään, että Hän toimikin -
aivan samoin kuin fariseukset. Jos Jeesus antaisi naiselle anteeksi -
eikä käskisi kivittää häntä, heillä olisi oikeus kivittää Jeesus.
3. Mooseksen kirjassa sanotaan, että aviorikoksesta seuraa kivitys -
ja että jos joku ei pane rangaistusta täytäntöön, hänet pitää kivittää.
Jos Jeesus siis antaisi naiselle anteeksi ja olisi hänelle armollinen, -
fariseukset voisivat tappaa Hänet. Kummassakin tapauksessa -
heidän ongelmansa ratkeaisi. Joko he saisivat tappaa Jeesuksen -
tai kansa lakkaisi seuraamasta Häntä, jos Hän pitäisi kiinni laista.
Jae 6 "Mutta sen he sanoivat kiusaten häntä, -
päästäkseen häntä syyttämään." Kuten näet, heillä oli taka-ajatus.
"Silloin Jeesus kumartui alas ja kirjoitti sormellaan maahan."
Ihmiset yrittävät aina arvata, mitä Hän kirjoitti. Minulla on oma mielipiteeni.
Myöhemmin sanotaan, että heidän omatuntonsa todisti heidät syyllisiksi.
Jotenkin Pyhä Henki näytti heille, etteivät he voineet tuomita ketään.
Jeesus osoitti heidän tekopyhyytensä. En tiedä, mitä Jeesus kirjoitti.
Hän olisi voinut kirjoittaa heidän prostituoitujensa nimet -
tai niiden ihmisten nimet, joilta he olivat varastaneet rahaa -
veloittaessaan heiltä liikaa. Hän saattoi kirjoittaa jotain, -
mitä Pyhä Henki käytti, tai sitten teksti ei liittynyt asiaan mitenkään.
Raamattu ei paljasta sitä, joten tämä kaikki on vain arvailua.
"Silloin Jeesus kumartui alas ja kirjoitti sormellaan maahan."
Hän ei vastannut heille mitään. He luulivat saaneensa Hänet kiipeliin -
ja että Hän oli hiljaa, koska ei voinut vastata tuomitsematta -
joko itseään tai tuota naista. Jae 7 "Mutta kun he yhä edelleen -
kysyivät häneltä, ojensi hän itsensä ja sanoi heille: -
'Joka teistä on synnitön, se heittäköön häntä ensimmäisenä kivellä'.
Ja taas hän kumartui alas ja kirjoitti maahan."
Tämä on pelkkää arvailua. Ehkä Hän kirjoitti ensin prostituoitujen nimet -
ja toisella kerralla niiden alle niiden fariseusten nimet, -
jotka olivat käyneet heidän luonaan.
En tiedä, mitä Hän kirjoitti, mutta Pyhä Henki käytti tekstiä -
ja osoitti fariseuksille, ettei heillä ollut oikeutta tuomita naista.
"'Joka teistä on synnitön, se heittä- köön häntä ensimmäisenä kivellä'.
Ja taas hän kumartui alas ja kirjoitti maahan.
Kun he tämän kuulivat ja heidän omatuntonsa todisti heidät syyllisiksi,
menivät he pois, toinen toisensa perästä, -
vanhimmista alkaen viimeisiin asti; -
ja siihen jäi ainoastaan Jeesus sekä nainen, joka seisoi hänen edessään."
Jeesus ei sanonut, ettei nainen olisi tehnyt syntiä.
Hän ei sanonut, että koska vanhan liiton laki ollut enää voimassa, -
kaikki saisivat elää kuten halusivat.
Hän vain sanoi, että fariseukset voisivat kivittää naisen, -
jos olisivat synnittömiä. Kukaan heistä ei ollut, joten he lähtivät.
Hän ei katsonut naisen tekoa läpi sormien eikä tuominnut häntä.
Jae 10 "Ja kun Jeesus ojensi itsensä eikä nähnyt ketään muuta kuin -
naisen, sanoi hän hänelle: 'Nainen, missä ne ovat, sinun syyttäjäsi?
Eikö kukaan ole sinua tuominnut?' Hän vastasi: 'Herra, ei kukaan'."
'Herra' oli sana, jolla puhuteltiin johtavassa asemassa olevaa ihmistä.
Se oli kuitenkin sama sana, jota käytettiin Jumalasta.
Emme tiedä sitä varmasti, mutta naisen vastauksesta -
ja Jeesuksen reaktiosta siihen voi päätellä, ettei nainen vain -
puhutellut Jeesusta kunnioittavasti.
Hän odotti, että hänet tapettaisiin. Hän oli ansainnut kuoleman.
Kun Jeesus puolusti häntä, suhtautui häneen armollisesti -
ja ajoi hänen syyttäjänsä pois, hän antoi elämänsä Jeesukselle.
Hän sai kiittää Jeesusta hengestään, sillä Jeesus pelasti hänet.
Room. 10:9 "Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut." Uskon, että nainen antoi elämänsä Jeesukselle.
Jae 11 "Niin Jeesus sanoi hänelle: -
'En minäkään sinua tuomitse; mene, äläkä tästedes enää syntiä tee'."
Tästä näkee, että Jeesuksen mielestä prostituoituna toimiminen oli syntiä.
Hän ei sanonut, ettei se ollut syntiä, -
mutta Hän sanoi: "En tuomitse sinua siitä. Mene, äläkä enää tee syntiä."
Jos nainen todella otti vastaan Jumalan armon ja rakkauden, -
kaikki nämä raamatunkohdat, joista olen viime aikoina puhunut, -
osoittavat, että synnin valta naisen elämään murtui.
Jos hän todella otti ne vastaan, hän oli vapaa lopettamaan -
prostituoituna toimimisen ja pystyi elämään Jumalan mielen mukaan.
Se ei antanut hänelle tilaisuutta jatkaa synnissä elämistä.
Jumalan rakkaus vapautti hänet synnistä, ei tekemään syntiä.
Tämä on todella tärkeä asia. Tämä on vain yksi esimerkki -
tästä asiasta evankeliumeissa, ja vastaavia esimerkkejä riittää.
Jeesus myös valitsi publikaanin 12 opetuslapsensa joukkoon.
Matteus oli publikaani. Moni teistä on ehkä kuullut sanan publikaani.
Jakeen Matt. 21:31 mukaan portot ja publikaanit menevät -
Jumalan valtakuntaan ennemmin kuin uskonnolliset ihmiset.
Publikaaneja halveksittiin. He olivat veronkerääjiä.
He tekivät työtä roomalaisille, jotka olivat valloittaneet Israelin.
Niinpä publikaanit olivat tavallaan maanpettureita.
Roomalaiset antoivat heidän rikastua verottamalla juutalaisia liikaa.
Roomalaiset määräsivät, minkä verran veroa piti tilittää.
Jos publikaanit keräsivät veroa enemmän, he saivat pitää loput.
Publikaanit olivat siis pettureita. He toimivat valloittajien hyväksi.
Juutalaiset vihasivat heitä sen vuoksi, mutta he olivat myös varkaita.
He verottivat maanmiehiään liikaa ja käyttivät tilannetta hyväkseen.
He olivat halveksittuja ja vihattuja maanpettureita ja varkaita, -
mutta Jeesus valitsi publikaani Matteuksen opetuslapsekseen.
Se sai uskonnolliset ihmiset raivon valtaan.
Jos minulla olisi opetuslapsia ja ihmiset seuraisivat minua, -
tätä voisi verrata siihen, että valitsisin tehtävään varkaan, -
moottoripyöräjengiläisen tai huumenarkomaanin.
Jos ympäröisin itseni tällaisilla huonomaineisilla ihmisillä, -
uskonnolliset ihmiset arvostelisivat minua ja puhuisivat minua vastaan.
Jeesus teki juuri näin, ja se osoittaa, että sota on ohi -
ja ettei Jumala pidä kirjaa synneistä eikä lue niitä ihmisten viaksi.
Jumala ei kuitenkaan ole muuttanut standardiaan.
Jokin aika sitten puhuin jakeista 1. Joh. 2:7―8.
Tämä ei ole siinä mielessä uusi käsky tai liitto, -
että vaatimukset olisivat muuttuneet. Jumala haluaa yhä, että pyhitymme.
Liitto on kuitenkin täysin uusi siinä mielessä, -
ettei pyhitys ole vaatimus sille, että saamme suhteen Jumalaan.
Suhteemme Jumalaan tulee nyt vain siitä, että uskomme siihen, -
mitä Jeesus teki puolestamme. Uskon, että kun tuo nainen -
sai kokea Jumalan rakkauden, se muutti hänen sydämensä.
Hän löysi jonkun, joka rakasti häntä puhtaalla rakkaudella.
Se ei perustunut mihinkään, mitä hän teki. Kun hän koki sen, -
uskon, että hän antoi elämänsä Jeesukselle -
ja eli sen jälkeen Jumalan mielen mukaista elämää.
Toki hän senkin jälkeen teki syntiä ja virheitä, mutta suhde Jumalaan -
muutti hänen elämänsä. Tästä olen puhunut viime aikoina.
Jumala kohtelee meitä sen mukaan, mitä Jeesus teki puolestamme, -
jos otamme Jeesuksen vastaan. Vain silloin Jumala hyväksyy meidät.
Hyvät tekomme eivät siinä auta, eivätkä pahat tekomme -
saa meitä menettämään Jumalan hyväksyntää.
Uskomme Jeesukseen tekee meistä vanhurskaita Jumalan silmissä.
Saammeko siis elää miten tahansa? Emme, sillä jos olemme muuttuneet, -
tekomme muuttuvat sydämen uskomme sivutuotteena.
Jos sydämemme on muuttunut ja meillä on suhde Jumalaan, -
alamme elää pyhää elämää Jumala-suhteen sivutuotteena.
Tämä on tärkeää. Koko tämä pitkä opetussarjani -
nimeltä Sota on ohi korostaa sitä, -
ettei Jumalan suhde meihin perustu tekoihimme.
Tarkoittaako se, että olemme vapaita elämään synnissä? Ehdottomasti ei.
Vaikka tekisimmekin niin, Jumalan asenne meihin ei muutu.
Jumala rakastaa meitä, emmekä voi muuttaa sitä.
Tekomme eivät vaikuta asiaan.
Pidän kiinni noista väittämistä. Sota ja Jumalan viha ovat ohi.
Vanhan liiton laki on täytetty, ja olemme vapaita tuosta laista.
Uskon sen sataprosenttisesti, mutta se ei tarkoita, -
että Jumalan armon vastaanottanut ihminen alkaisi elää synnissä.
Paavali sanoi jakeessa 2. Kor. 5:14 "Kristuksen rakkaus vaatii meitä".
Kristuksen rakkaus vaati häntä tekemään kaiken sen, mitä hän teki.
Kristuksessa olet uusia luomus, ja haluat erilaisia asioita kuin ennen.
Emme ole muuttuneet siinä mielessä, että saisimme elää epäpyhää elämää.
Se on muuttunut, että Jumala hyväksyy meidät sen perusteella, -
mitä Kristus teki, ja pyhät tekomme ovat sivutuote siitä, -
eivät jotain, jolla ansaitsisimme Jumalan läsnäolon elämässämme.
Nämä asiat ovat muuttaneet elämäni. Ne voivat muuttaa sinunkin elämäsi.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Palvonta, ylistys ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Olet motivoitunut tekemään sen, mihin Jumala sinua kutsuu.
Kolmantena opiskeluvuotena Jumala kertoo sinulle suoraan, -
mitä askelia haluaa sinun ottavan ja tekee polkusi suoriksi, kun etenet.
Se on uskomatonta ja paljon enemmän kuin osasin odottaa.
Se valmistaa minua palvelutyöhön.
Kaikki opetus on käytännöllistä, ja sitä on todella helppo ymmärtää.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa
Liike-elämän linjalla yrittäjät opettavat, miten yritys menestyy.
Mediatyön linja on käytännön työpaja, jossa rakennetaan mediataitoja.
Seurakuntatyön linjalla syvennytään Sanaan ja saadaan kokemusta -
käytännön palvelusta ja opetuksesta.
Lähetystyön linja on tarjolla ensi kertaa lukuvuonna 2013―2014.
Se antaa opiskelijoille mahdollisuuden kokeilla lähetystyötä lähetyskentällä.
Musiikkilinja valmentaa opiskelijoita -
johtamaan seurakuntaa aitoon ja ehjään ylistykseen.
Koulutusohjelma tarjoaa myös lisää tervettä raamattuopetusta -
ja on jatkoa aiemmille opinnoille.
Lisätietoa tästä koulutusohjelmasta on ruudulla näkyvässä osoitteessa.
Koko Andrew'n opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Muista, että toimistomme USA:ssa ja Britanniassa ovat tänään kiinni -
joululomien vuoksi, joten et voi puhua kenenkään ihmisen kanssa, -
mutta voit tilata kaikki materiaalit nettisivujemme kautta.
Sarja lähestyy loppuaan, ja tarvitset materiaaleja itsellesi -
ja voidaksesi opettaa tästä muille. Tämä evankeliumi vapauttaa heidät.
Ota siis yhteyttä jo tänään ja tilaa Sota on ohi -materiaalit.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Nettisivut ovat käytettävissäsi kellon ympäri joka päivä.
Jos haluat kirjoittaa meille, käytä jotakin ruudun osoitteista.
Olet tervetullut tapaamaan Andrew'ta johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Suomennos: Anni Lähteenmäki